**Записник са састанка**

**Комисије за пренос права јавне својине на возилима**

**одржан у канцеларији бр.17.**

 **Управе за имовину и инспекцијске послове**

**дана 09.08.2013. године, у 09,30 часова**

Присутни:

1. Весна Цакић-Управа за имовину и инспекцијске послове
2. Јадранка Стевановић-Управа за привреду, одрживи развој и заштиту животне средине
3. Данијела Спасовић-Управа за финасије, изворне приходе локалне самоуправе и јавне набавке
4. Аца Јанковић-Служба за одржавање и информатичко-комуникационе технологије
5. Снежана Јовановић-није пристна, позив није уручен, именована је на годишњем одмору

 Члан Комисије, Аца Јанковић на почетку састанка затражио је појашњење да ли се у конкретном случају ради о покретним или непокретним стварима, у јавној својини Града, имајући у виду Уредбу о условима прибављања и отуђења непокретности непосредном погодбом, давања у закуп ствари у јавној својини и поступцима јавног надметања и прикупљања писмених понуда („Службени гласник РС“, 24/12). У том смислу, појашњено је да у складу са чл. 52. важећег Закона о јавној својини, реч о покретним стварима.

Члан Комисије, Јадранка Стеановић предложила је да би члан Комисије правне струке, требало да образложи Уредбе и Законе, на основу којих је Скупштина града Ниша, дана 02.08.2013.године, под бројем: 06-470/2013-3-02 донела Решење о покретању поступка преноса јавне својине на четири путничка моторна возила марке Chevrolet Orlando 1,8 LS+, у јавној својини града Ниша, Министарству унутрашњих послова Републике Србије – Полицијској управи у Нишу, непосредном погодбом, без накнаде. Весна Цакић, правник, цитирала је чл. 26 ст.1. тачка 3. Закона о јавној својини, којим је регилисан основ преноса права јавне својине са или без накнаде са Града на Републику, као и чл. 27.ст.10. истог Закона, који регулише питање надлежности.

Наведено решење којим се четири возила из јавне својине града Ниша преносе у јавну својину Министарству унутрашњих послова Републике Србије – Полицијској управи у Нишу, израђено је и на основу Стратегије безбедности Града Ниша („Службени лист Града Ниша“, број 41/2010).

Комисија је констатовала да је Закључак Градског већа од 09.07.2013. године, који препоручује Градоначелнику града Ниша, да у циљу побољшања рада Полицијске управе на територији Града Ниша и успостављања квалитетног нивоа безбедности, закључи Уговор о уступању права на коришћење четири возила МУП ПУ Ниш, по мишљењу Градског јавног правобранилаштава, ништав.

Имајући у виду вредност наведеног преноса, Јадранка Стевановић као члан Комисије, поставила је питање услова рада ПУ у Нишу, и затражила изјашњење начелника Управе за имовину и инспекцијске послове поводом оправданости преноса, са чим се сложио и члан Комисије Аца Јанковић, те је у том смислу закључено да је непоходна документације која би оправдала наведени пренос, и на основу које би Комисија могла да одлучује.

Члан Комисије, Весна Цакић, пиставила је питање да ли су возила и даље у државини Града, и као начелник Службе за одржавање и информатичко-комуникационе технологије, Аца Јанковић потврдио је да јесу.

 Члан Комисије, Аца Јанковић, сматра да се наведени пренос, документацијом мора оправдати, а Весна Цакић предлаже да се прибави документ Стратегије безбедности Града Ниша, који би дао увид у оправданост наведеног преноса.

Јадранка Стевановић, сматра да се ради утврђивања целисходности, а имајући у виду да се ПУ Ниш није званично писаним захтевом обратила Граду, потребно је изјашњење и документација која би потврдила потребе МУП ПУ Ниш за преносом наведених возила. Весна Цакић сматра да је потребно доставити иницијативу МУП-а ПУ Ниш, како би се видела оправданост давања возила.

Имајући виду напред наведено, сви чланови Комисије закључили су да је потребно затражити мишљење Градског јавног правобранилаштва о оправданости преноса без накнаде.

Комисија констатује да је Управа за имовину и инспекцијске послове поводном наведеног преноса надлежна за обављање техничко-административних послова.

У име Комисије, Јадранка Стевановић истакла је да на основу Одлуке о организацији, законитост и реализација наведеног преноса, у надлежности Управе за имовину и инспекцијсе послове. Весна Цакић, истакла је да законитост аката наведене Управе контролише Градско јавно правобранилаштво, као орган који штити интересе Града.

 Као члан Комисије, Јадранка Стевановић затражила је од надлежне инспекције да се возила идентификују и провери њихова исправност, а од Службе за одржавање и информатичко-комуникационе технологије, извештај о извршеној јавној набавци.

 Чланови Комисије преузели су нацрт Записника и Предлога за пренос права јавне својине на покретним стварима непосредном погодбом без накнаде, које је израдила Управа за имовину и инспекцијске послове и најавили следећи састанак Комисије, по прибављању затражене документације.

Чланови Комисије:

Весна Цакић

\_\_\_\_\_\_\_\_\_\_\_\_\_\_\_

Јадранка Стевановић

\_\_\_\_\_\_\_\_\_\_\_\_\_\_\_\_\_\_

Аца Јанковић

\_\_\_\_\_\_\_\_\_\_\_\_\_\_\_\_\_ Записничар:

Невена Павловић

Данијела Спасовић

\_\_\_\_\_\_\_\_\_\_\_\_\_\_\_\_